wickkiey/tamil-wikipedia-markdown huggingface dataset:
# வி ஆர் த நைட் (திரைப்படம்)



**வி ஆர் த நைட்** 2010ல் ஜெர்மனியில் வெளிவந்த வாம்பைர் திகில் திரைப்படமாகும். இத்திரைப்படத்தினை டென்னிஸ் கன்செல் எழுதி இயக்கியிருந்தார். இத்திரைப்படத்தில் ஒரு பெண் வாம்பைர், இளம் பெண்ணொருத்தியைக் கடித்தனால் அவள் வாழ்வில் ஏற்படுகின்ற மாற்றத்தினைப் பதிவு செய்திருந்தது. இப்படத்தில் மனச்சோர்வு, தன்னே துன்புறுத்துதல், தற்கொலை, இறவாமை போன்றவையும், பிரிவினைவாதப் பெண்ணியத்தினையும் வெளிபடுத்தியது.  

## கதை
தனியார் விமானமொன்றில் அனைவரும் வாம்பைரால் தாக்கப்பட்டு இறந்திருப்பதும், அதில் மூன்று இளம் பெண்கள் மட்டும் உயிரோடிருப்பதுமாகப் படம் தொடங்குகிறது. அவர்களில் தலைவராக இருக்கும் பெண், கழிவறையில் ஒரு விமானப் பணிப்பெண் மறைந்திருப்பதைக் கண்டுபிடித்து அவரைக் கொல்கிறார். பின் மூவரும் விமானத்திலிருந்து கீழே குதிக்கின்றார்கள்.  

லீனா, பெர்லின் நகரில் வசிக்கும் ஒரு சிறிய திருடி. ஒரு முறை அவர் திருடும் பொழுது, காவல்துறை அதிகாரியான டாம் பிடிக்க முயலுகிறார். அவரிடமிருந்து தப்பி ஓடும் லீனா, ஒரு துணிக் கடையில் பெண்ணின் உடையை திருடி அணிந்து கொண்டு, பாலம் ஒன்றின் மீது அமர்ந்துகொள்கிறார். திருடனை பிடிக்க ஓடிவந்த டாம், அங்கு லீனாவிடம் விசாரனை செய்கிறார். அதன்பின்பு லீனாவின் கைகளில் ஏற்பட்ட காயத்தினைக் கண்டு தான் தேடிவந்த திருடன் லீனாதான் என்பதை உறுதிசெய்கிறார். ஆனால் லீனா டாமை தாக்கிவிட்டுத் தப்பிவிடுகிறார்,.  

ஒரு நாள் இரவு நேர விடுதியொன்று பூங்காவின் நடுவே இருப்பதை லீனா காண்கிறார். அதனுட் செல்ல முற்படுகையில் தடுத்து நிறுத்தும் காவலாளியிடம் லீலாவை உள்ளே வரவிடும்படி வாம்பைரில் ஒருத்தியான லூய்சி உத்தரவிடுகிறார். லீனாவுடன் நடனமாடும் லூய்சி, அவளை குளியலறைக்கு அழைத்துச் சென்று கடித்துவிடுகிறார். தன்னை ஒரு வாம்பைர் கடித்துவிட்டது என அறிந்த லீனா பயந்தபடி வீட்டிற்கு சென்றுவிடுகிறார். மறுநாள் காலை அவளுடைய அறையில் சூரியன் கதிர்கள் உடம்பில் பட, தானும் வாம்பைராக மாறிவிட்டதை உணர்கிறார்.  

தன்னை இவ்வாறு மாற்றிய லூய்சியிடம் முறையிட அன்றிரவு இரவு நேர விடுதிக்கு செல்கிறார் லீனா. அங்கு லூய்சியுடன் மேலும் இரு பெண்கள் இருப்பதைக் காண்கிறார். வாம்பைராக இருப்பதால் கிடைக்கும் நன்மைகள் பற்றி லீனாவிற்கு தெரிவிக்க லூய்சி அவளை ஒரு விபச்சாரத் தரகரிடம் அனுப்புகிறார். அங்கு இருவரை வாம்பைர் பெண்கள் கொல்கின்றார்கள். அதனை ஒளிந்திருந்த காணும் ஒருவன் மட்டும் உயிர் தப்புகிறான். கொலை நடந்த இடத்திற்கு மறுநாள் காவல்துறை வருகிறது. அதிகாரியான டாம் அங்கு மறைத்து வைக்கப்பட்டிருந்த காணொளிப் பதிவுகளை அறையில் வைத்துக் காண்கிறான். அதில் கொலை நடந்த போது ஒளிந்திருந்த குண்டர்களில் ஒருவன் மிகுந்த பயத்துடன் வெளியேறுவது பதிவாகியிருக்கிறது. காவல்துறை அந்த மனிதனைத் தேடுகிறது.  

இதற்கிடையே வாம்பைர் பெண்கள் மேலும் இரு காவலரைக் கொலை செய்கின்றார்கள். அதனைப் பார்த்துப் பயந்த லீனா அவர்களிடமிருந்து தப்பித்துவிட எண்ணி டாமைத் தொலைபேசியில் தொடர்புகொள்கிறார். லீனாவைக் காப்பற்ற வரும் டாமிடமிருந்தும் காவல்துறையிடமிருந்தும் தப்பிக்க முயலும் போது ஒரு பெண் வாம்பைர் கொல்லப்படுகிறாள். லூய்சியுடன் இருந்த மற்றொரு வாம்பைரும் சூரியனின் கதிரில் நின்று தற்கொலை செய்து கொள்கிறது. இறுதியாக டாமை துப்பாக்கியால் லூய்சி வீழ்த்த, லீனா லூய்சியிடம் சண்டையிட்டு டாமை மீட்கிறார்.  

## இவற்றையும் காண்க
- பிளேட் (திரைப்படம்)
- வாம்பைர் திரைப்படங்கள்

## ஆதாரங்கள்
# அர்ணாப் கோஸ்வாமி



**அர்ணாப் கோஸ்வாமி** ஓர் இந்திய ஊடகவியலாளர் மற்றும் இந்திய செய்தி தொலைக்காட்சி நிறுவனமான டைம்ஸ் நவ்-ல் முதன்மை செய்தி ஆசிரியர் (Editor-in-Chief) ஆவார். நியூஸ் ஹவர் என்கிற பெயரில் இவர் தொகுத்து வழங்கும் ஒரு நேரடி விவாத நிகழ்ச்சி வாரநாட்களில் இரவு 9 மணிக்கு ஒளிபரப்பாகிறது. இத்துடன் இவர் ஃப்ராங்க்லி ஸ்பீக்கிங் வித் அர்ணாப் (Frankly Speaking with Arnab) என்கிற பெயரில் சிறப்பு நபர்களைக் கொண்டு ஒரு சிறப்பு நிகழ்ச்சியையும் நடத்தி வருகிறார் . தன்னுடைய ஊடக ஆளுமைத்தன்மைக்காக பல விருதுகளைப் பெற்றுள்ள இவர் *காம்பேட்டிங் டெரரிசம்: தி லீகல் சேலஞ்ச் (Combating Terrorism: The Legal Challenge)* என்ற தலைப்பில் ஒரு புத்தகத்தையும் எழுதியுள்ளார்.  

## குடும்பமும் கல்வியும்
இவரது குடும்பம் அசாமின் பார்பேட்டா மாவட்டத்திலுள்ள கிராமத்தை சேர்ந்தவர்கள். அங்கிருந்து சில்லாங் வந்து பின் குவகாத்தியில் குடியேறினார்கள். இவரின் தந்தை வழி பாட்டனார் ரஞ்சனி கன்டா கோசுவாமி குவகாத்தி உயர் நீதிமன்றத்தில் வழக்குரைநர். அர்ணாபின் பெரியப்பா தினேசு கோசுவாமி அரசியல்வாதி. வி. பி. சிங் அமைச்சரவையில் சட்ட அமைச்சராக இருந்தார்  

## ரிபப்ளிக் தொலைக்காட்சி
அர்னாப் கோஸ்வாமி, 6 மே 2017 அன்று துவக்கப்பட்ட ரிபப்ளிக் தொலைக்காட்சியின் தலைமை செய்தி ஆசிரியராகவும், அதன் பெரும் பங்குதாரர்களில் ஒருவராகவும் உள்ளார்.  

## தற்கொலைக்கு தூண்டிய வழக்கு
கோஸ்வாமி 2020 நவம்பர் 4 ஆம் தேதி அன்வே நாயக்கின் தற்கொலை வழக்கில் இந்திய தண்டனைச் சட்டம் பிரிவு 306 மற்றும் பிரிவு 34 இன் கீழ் மும்பை காவல்துறையினரால் கைது செய்யப்பட்டார். நாயக் தனது தற்கொலைக் குறிப்பில் கோஸ்வாமி உட்பட மூன்று நபர்கள் தான் செய்த பணிக்கான நிலுவைத் தொகையை வழங்கவில்லை என்று குற்றம் சாட்டியிருந்தார். அர்னாப் கோஸ்வாமி 2020 நவம்பர் 11 அன்று இந்திய உச்ச நீதிமன்றம் அளித்த இடைக்கால பிணையில் விடுவிக்கப்பட்டார்.
# கிரேக்க தேசிய காற்பந்து அணி



**கிரேக்க தேசிய காற்பந்து அணி** (**Greek national football team**; , ), பன்னாட்டுக் கால்பந்துப் போட்டிகளில் கிரீசு நாட்டின் சார்பாக விளையாடும் அணியாகும்; இதனை, கிரீசு நாட்டில் காற்பந்து விளையாட்டுக்கான மேலாண்மை அமைப்பான எல்லெனிக் கால்பந்துக் கூட்டமைப்பு தேர்ந்தெடுத்து நிர்வகிக்கிறது. ஐரோப்பிய தேசிய காற்பந்து அணிகளில், சிறப்பான வெற்றிகளைப் பெற்ற அணிகளுள் கிரீசும் ஒன்றாகும்; ஐரோப்பிய கால்பந்தாட்டப் போட்டிக் கோப்பையை வென்ற ஒன்பது அணிகளில் இதுவும் ஒன்று.  

கால்பந்துக்கான பன்னாட்டுப் போட்டிகளில், நிரந்தரமாக சிறப்பான இடத்தை இந்த அணி பெற்றதில்லை. இவ்வணி வாகையர் பட்டம் வென்ற யூரோ 2004-க்கு முன்னர், உலகக்கோப்பை கால்பந்து 1994-ஆம் ஆண்டிலும், ஐரோப்பிய கால்பந்தாட்டப் போட்டிக்கு 1980-இலும் மட்டுமே தேர்வுபெற்றிருந்தனர். தமது இரண்டாவது பங்கேற்பிலேயே ஐரோப்பிய கால்பந்தாட்டப் போட்டியை 2004-இல் வென்றனர்; அப்போது, நடப்பு வாகையர்களாக இருந்த பிரான்ஸ் மற்றும் போட்டியை நடத்திய போர்த்துகல் ஆகிய வலுவான அணிகளை வீழ்த்தி வெற்றிகண்டது.  

அதன்பிறகு, ஒரு போட்டித் தொடரைத் தவிர்த்து அனைத்து முக்கியமான பன்னாட்டுக் கால்பந்துப் போட்டிகளுக்கும் (உலகக்கோப்பை கால்பந்து மற்றும் ஐரோப்பிய கால்பந்தாட்டப் போட்டி) தகுதி பெற்றனர். யூரோ 2012 போட்டியில் காலிறுதியை எட்டினர். யூரோ 2004 வெற்றிக்குப் பிறகு, பிஃபா உலகத் தரவரிசையில் எப்போதும் 20 இடங்களுக்குள் இருந்து வருகின்றனர் (இடையில் நான்கு மாதங்கள் தவிர்த்து); மேலும், ஏப்ரல் - சூன் 2008 காலகட்டத்திலும், அக்டோபர் 2011-லும் அதிகபட்ச தரவரிசை இடமான எட்டாவது இடத்தை எட்டினர்.  

## குறிப்புதவிகள்

## வெளியிணைப்புகள்
- Hellenic Football Federation
- Greece on FIFA.com
- Greece on UEFA.com
- Rec. Sport. Soccer Statistics Foundation: Greece – International Matches – Overview
- Greece at the National Football Teams website
- Greece national football team match reports
# கல்லுக்கு இரையாகும் சோராயா எம். (திரைப்படம்)



**கல்லுக்கு இரையாகும் சோராயா எம்.** (The Stoning of Soraya M.) என்ற திரைப்படத்தை 1990ம் ஆண்டு பிரான்ஸ் ஈரானியன் எழுத்தாளர் பிரிடொனெ சகெப்ஜெம் (Freidoune Sahebjam) என்பவரால் எழுதி விளிவந்த (La Femme Lapidée) பாரசீக புத்தகத்தில் கூறப்பட்டுள்ள உண்மை நிகழ்வை மையமாக வைத்து, 2008ம் ஆண்டு அமெரிக்க தயாரிப்பாளரான க்ரொவ்ஸ் நவ்ரஸ்ட் (Cyrus Nowrasteh) என்பவரால் எடுக்கப்பட்ட திரைப்படம். இப்படத்தில் ஈரானியன் அமெரிக்கன் நடிகை சொஹ்ரெ அக்டஷ்லோ (Shohreh Aghdashloo),அமெரிக்க திரைப்பட நடிகர் ஜிம் கவிஎசில் (Jim Caviezel) ஆகியோர் நடித்துள்ளார்கள். இப்படம் அகாடமி விருது பெற்றுள்ளது.  
## உண்மைக்கதை
1986ம் ஆண்டு ஈரான் நாட்டின் வெகு தொலைவில் உள்ள கிராமத்திற்கு ஒரு எழுத்தாளர் செல்ல வேண்டியது உள்ளது. அவர் தனது நான்கு சக்கர வாகனத்தில் செல்லுகிறார். அப்போது வாகனம் பழுதாகி நின்றுவிடுகிறது. அதனை அவர் பழுது நீக்க விளைகிறார். அப்போது அவ்வழியே ஒரு இளம் பெண் நடந்து வருகிறார். எழுத்தாளருக்கு அப்பெண்ணின் அறிமுகம் கிட்டுகிறது. அப்போது அப்பென் ஒரு உண்மைச்சம்பவத்தை கூறுகிறார். அது உலகத்தையே அதிர்ச்சிக்கு உட்படுத்தும் சம்பவம் ஆகும்.  

ஈரான் நாட்டின் கிராமத்தில் *'சோராயா* என்ற பெண் தனது குழந்தைகளுடம் வாழுகிறாள். 14 வயது பெண்ணை மணமுடிக்க வக்கிர கணவன் அலி ஆசைப்பட்டதால் கொடுமைப்படுத்தப்பட்டு அவளை 'தலாக்' செய்ய ஆசைப்பட்டு ஊர் தலைவர் முல்லாவிடம் முறையிடுகிறான். ஆனால் ஊர் தலைவர் சோராயா மேல் ஆசைப்படுகிறான். அதற்கு சம்மதிக்க மறுக்கிறாள் சோராயா. பின்னர் தன் குழந்தைகளுக்காக ஒரு வீட்டில் வேலைக்கு செல்கிறாள்.  
இதை சாதகமாக்கப் பார்க்கிறான் ஊர் தலைவன், *இவள் நடத்தை கெட்டவள், அவள் வேலை செய்யும் எஜமானரிடம் தவறாக நடந்தாள்* என்று கூறி, அவளை கல்லால் அடித்து கொல்ல உத்தரவிடுகிறான்.  
ஊர் பொது இடத்தில் அவளை பாதி உடம்பு மூழ்கும்படி மண்ணில் புதைத்து, அருகில் கற்களைக் குவித்து அவளின் குழந்தை, அவளின் பெற்றோர் உட்பட ஊர்பொதுமக்கள் அனைவரும் கல்லால் அடிக்கிறார்கள். இந்நிகழ்வு திரைப்படத்திலேயே பார்ப்பவர்களை கண்ணீர் வடிக்கச்செய்கிறது.  
## பரிசுகள்
கனடா நாட்டில் டொராண்டோ நகரில் 2008ம் ஆண்டு நடந்த டொரண்டோ சர்வதேச திரைப்பட விழா (Toronto International Film Festival) பார்வையாளர்கள் விருப்ப விருதினைப் பெற்றது.  

## மேலும் பார்க்க
- 
- 
- 
- 
- 

## மேற்கோள்
# உருசிய தேசிய காற்பந்து அணி


**உருசிய தேசிய காற்பந்து அணி** (*Russia national football team*, ) பன்னாட்டுக் காற்பந்தாட்டப் போட்டிகளில் உருசியாவின் சார்பில் பங்கேற்கும் காற்பந்தாட்ட அணியாகும். இவ்வணியை உருசிய காற்பந்து ஒன்றியம் நிருவகிக்கிறது. உருசியா ஐரோப்பிய காற்பந்துச் சங்கங்களின் ஒன்றியத்திலும் உறுப்பு நாடாக உள்ளது. 1960 இல் நடைபெற்ற முதலாவது ஐரோப்பிய கால்பந்தாட்டப் போட்டியில் சோவியத் அணியாகப் பங்குபற்றி ஐரோப்பியக் கோப்பையை வென்றது.  

உருசிய அணி (1991 சோவியத் பிளவின் பின்னர்) மூன்று உலகக்கோப்பை காற்பந்துப் போட்டிகளில் விளையாடத் தகுதி பெற்றது. 1994, 2002, 2014); 2018-இல் உலகக்கோப்பையை நடத்தும் நாடாக விளையாடத் தகுதி பெற்று, காலிறுதிப் போட்டி வரை விளையாடியது. நான்கு முறை ஐரோப்பிய கால்பந்தாட்டப் போட்டிகளுக்குத் தகுதிபெற்றிருக்கிறது (1996, 2004, 2008 மற்றும் 2012). யூரோ 2008- இலேயே முதன்முறையாக குழுநிலையைத் தாண்டி அடுத்த நிலைக்குச் சென்றனர்.  

உருசிய அணி தனது உள்ளக விளையாட்டுகளை மாஸ்கோவில் உள்ள லூசினிக்கி அரங்கில் விளையாடுகிறது. இதன் தற்போதைய பயிற்சியாளர் இசுதானிசுலாவு செர்சேசொவ் ஆவார்.  

## குறிப்புதவிகள்
# எருமணம்

**எருமணம்** என்பது ஒரு வகை மண். மகளிர் இதனைத் தன் கூந்தலில் பூசிக்கொண்டு நீராடும்போது கூந்தலைக் கழுவுவர். இதனால் கூந்தலில் படிந்த அழுக்கு நீங்கிக் கூந்தல் தூய்மை ஆகும். அத்துடன் எருமண மண்ணுக்கு ஒருவகை மணமும் உண்டு. மணம் இருப்பதனால்தான் இந்த மண்ணுக்கு 'எருமணம்' என்னும் பெயர் காரணப்பெயராய் அமைந்தது.  

எருமணம் கொண்டுவருவதற்காகத் தலைவி ஒருத்தி தனியே பொழிலுக்குச் சென்றதாகச் சங்க காலப் பாடல் ஒன்று தெரிவிக்கிறது.
# கருநீல ஐவண்ணக்கிளி


**கருநீல ஐவண்ணக்கிளி** (*Lear's Macaw*, *Anodorhynchus leari*) என்பது பஞ்ச வண்ணக்கிளி குழுவைச் சேர்ந்த பெரிய நீல நிற பிரேசிலிய கிளியாகும். இது முதலில் 1856இல் சால்ஸ் லூசியன் பேனபார்டே என்பவரால் விபரிக்கப்பட்டது. கருநீல ஐவண்ணக்கிளி நீளமும் கிட்டத்தட்ட நிறையும் உடையது. இது மங்கலான உலோக நீல நிறமும், பச்சை நிற மென் சாயலும், கறுப்பு அலகில் அடியில் தோலில் மஞ்சள் துண்டு அமைப்பும் கொண்டு காணப்படும்.  

மிகவும் வரையறுக்கப்பட்ட பரப்பில் இது அரிதாகவுள்ளது.  

இதன் வாழ்க்கை கால அளவு 30–50 ஆண்டுகள் வரை அல்லது அதற்கு மேல் இருக்கும்.
# ஊடகங்களில் பாண்டியர்



**ஊடகங்களில் பாண்டியர்** என்னும் இக்கட்டுரை பாண்டிய வேந்தர்களை முதன்மை கதைத் தலைவர்களாகவோ தலைவனாகவோ கொண்ட புதினங்களைங்களையும் திரைப்படங்களையும் பற்றிய கட்டுரையாகும். இவற்றை ஊடகத்தையும் அந்த கதையின் காலத்தை வைத்து பிரிக்கலாம்.  

## புதினங்கள்
### தொன்மக்காலம்
1. கபாடபுரம்

### சங்ககாலம்
1. பாண்டியன் நெடுஞ்செழியன்
1. ரோமாபுரி பாண்டியன் (புதினம்)

### முதலாம் பாண்டியப் பேரரசின் காலம்
1. நீலவல்லி
1. பாண்டியன் பவனி

### இரண்டாம் பாண்டியப் பேரரசின் காலம்
1. கயல்விழி
1. இராஜ முத்திரை

### தென்காசிப் பாண்டியர்கள் காலம்

## திரைப்படங்கள்
### தொன்மக்காலம்
1. திருவிளையாடல்

### சங்ககாலம்
1. ரோமாபுரி பாண்டியன் (நாடகம்)

### முதலாம் பாண்டியப் பேரரசின் காலம்
1. 

### இரண்டாம் பாண்டியப் பேரரசின் காலம்
1. மதுரையை மீட்ட சுந்தரபாண்டியன்
1. புரட்சித் தலைவன்

### தென்காசிப் பாண்டியர்கள் காலம்
# தேசிய ஓய்வூதியத் திட்டம்

அனைத்து அமைப்புசாரா தொழிலாளர்களும் அனைத்து இந்தியக் குடிமக்களும் முதுமைக் காலத்தில் பயன்பெறும் நோக்குடன் இந்திய அரசால் **தேசிய ஓய்வூதியத் திட்டம்** (National Pension Scheme) அறிமுகப்படுத்தப்பட்டது. அவர்களது சொந்த விருப்பத்தின் அடிப்படையில் ஓய்வூதியத் திட்டத்தில் சேர்வதற்கு ஏதுவாக, ஓய்வூதியத் திட்டத்தை விரிவுபடுத்தி, அதற்குத் தேசிய ஓய்வூதியத் திட்டம் எனும் பெயர் சூட்டியது. தேசிய ஓய்வூதியத் திட்டம் 01. 05. 2009-ஆம் நாள் முதல் நடைமுறைக்கு வந்தது.  

இந்தப் புதிய தேசிய ஓய்வூதியத் திட்டத்தின்படி தொழிலாளர்கள் மற்றும் பொதுமக்கள் மாதாமாதம் செலுத்தும் குறைந்தபட்ச தன்பங்களிப்பு தொகை ரூபாய் 1000/- அதிக பட்சம் ரூபாய் 12,000/- உடன் இந்திய அரசு தன் பங்கிற்கு ரூபாய் மாதாமாதம் ரூபாய் குறைந்தபட்சம் ரூபாய் 1000/- அதிகபட்சம் ரூபாய் 12,000/- செலுத்தும். இத்திட்டம் தற்போதைக்கு வரும் 2016-2017 நிதியாண்டு வரை தொடரும். இத்திட்டத்தில் சேர்ந்த சந்தாதாரர்கள் இறக்கும் வரை இந்தியா முழுவதும் பயன்படுத்திக் கொள்ளும் வண்ணம், ’நிரந்தர ஓய்வூதிய கணக்கு எண்’ (PRAN) வழங்கப்படும். நிரந்தர ஓய்வூதியக் கணக்கு, இரண்டடுக்கு தனிநபர் கணக்குகளைக் கொண்டுள்ளது:  

- கணக்கு அடுக்கு I: இந்த அடுக்கு கணக்கில் சேரும் தொகையை சந்தாதாரர் கணக்கு முடிவுறும்வரை அல்லது ஓய்வு பெறும் வரை திரும்பப் பெறமுடியாது. முடிவு (ஓய்வு)க்காலத்திற்கு பின் தான் இக்கணக்கிலிருந்து சந்தாதாரர் பணத்தைத் திரும்பப் பெறமுடியம். இது ஜனவரி 1, 2001 க்குப் பின் நியமனமான அரசு ஊழியர்களுக்கு இக்கணக்கு கட்டாயமான ஒன்று.
- கணக்கு அடுக்கு II: இந்த அடுக்குக் கணக்கில் சேரும் தொகை சந்தாதாரரின் தன்விருப்ப சேமிப்பு என்பதால், இந்த கணக்கிலிருந்து சந்தாதாரர் விருப்பப்படி எப்போது வேண்டுமானாலும் இத்திட்டத்தில் செலுத்திய தொகையை திரும்பப் பெறலாம். இந்த அடுக்கு II-இல் கணக்கில் சேரும் தொகைக்கு வருமானவரிச் சலுகை இல்லை.

## தேசிய ஓய்வூதியத் திட்ட நிதி நிர்வாகம்
தேசிய ஓய்வூதியத் திட்டத்தில் சேரும் நிதியை நிர்வகிப்பதற்கு ஓய்வூதிய நிதி ஒழுங்காற்று மற்றும் மேம்பாட்டு ஆணையம் ஒன்றை இந்திய அரசு அமைத்துள்ளது.  

## தேசிய ஓய்வூதிய திட்ட நிதிக் கணக்குகளைக் கையாளும் நிறுவனம்
தேசிய ஓய்வூதியத் திட்ட நிதிக் கணக்குகளைக் கையாள்வதற்கு, இந்திய அரசு மையக் கணக்கு வைப்பு முகமை (Central Record Keeping Agency) எனும் நிறுவனத்தைத் துவக்கியுள்ளது.
# ஐ சா த டெவில் (திரைப்படம்)



**ஐ சா த டெவில்** திரைப்படம் 2010ல் தெற்கு கொரியாவில் வெளிவந்த திகில் திரைப்படமாகும். இத்திரைப்படத்தினை இயக்கியவர் கிம் ஜீ-வூண் . இத்திரைப்படம் 2011 சன்டேன்ஸ் திரைப்பட திருவிழாவில் திரையிடப்பட்டது.  

## கதை சுருக்கம்
தன்னுடைய மனைவியை கொடூரமாக கொன்றவனை கணவன் தேடிக் கண்டுப்பிடித்து பழிவாங்குவதே இத்திரைப்படமாகும்.  

## கதை
பனிக்கால இரவொன்றில் ஜோ-யான் என்ற பெண்மணி தன்னுடைய காரின் சக்கரமொன்று காற்றிரங்கி இருப்பதால் தனித்திருக்கிறார். அவ்வழியாக வரும் மஞ்சல் நிற பள்ளி வாகனத்தின் ஓட்டுனரான க்யுங் - சுல் அவளுக்கு உதவி செய்ய முன் வருகிறார். ஆனால் பனியில் சக்கரம் உரைந்துவிட்டதாகவும், தற்போது சக்கரத்தினை மாற்ற வழியில்லை என்று கூறிய க்யுங்-சுல் அவளை சுத்தியால் அடித்து மயக்கம் கொள்ளச் செய்கிறார். அதன் பின் தன்னுடைய வீட்டில் அவளை துண்டுதுண்டாக வெட்ட முற்படுகிறான். அவள் தன்னை கொல்லவேண்டாமெனவும், தான் தன்னுடைய வயிற்றில் சிசுவொன்று இருப்பதாகவும் கெஞ்சுகிறாள். ஆனால் அதைப் பெருட்படுததாது, க்யுங் அவளை கொன்றுவிடுகிறான். ஒரு சிறுவன் ஆற்றுப் பாலத்தின் அடியில் ஜோ-யானின் காதுகள் இருப்பதைக் கண்டு காவல்துறையை அழைக்கிறான். இரவுநேரத்தில் ஆற்றில் தடங்களைத் தேடுகின்ற காவல்துறைக்கு ஜோ-யானின் தனியாக வெட்டப்பட்ட தலை கிடைக்கிறது. அதனைக் கண்டு அவளின் கணவனும் (சூ ஹியூன்), தேசிய புலனாய்வு சேவையில் அணிதலைவராக பணிபுரியும் அவளின் தகப்பனும் (ஜாங்) மிகவும் வருந்துகிறார்கள்.  

கொலைக்கு காரணமானவர்கள் என்று சந்தேகப்படும் நான்கு நபர்களையும் தேடி சூ ஹியூன் செல்கிறார். அதில் க்யுங்-சுல் வீட்டில் தன் மனைவின் திருமண மோதிரம் இருப்பதை கண்டுபிடிக்கிறார். தனது நண்பனின் உதவியால் கிடைக்கும் தேசிய புலனாய்வு சேவை அலைபரப்பியை உபயோகம் செய்து க்யுங் - சுல் செல்லும் இடங்களைப் பின்தொடர்கிறார். க்யுங் - சுல் எப்போதெல்லாம் பெண்ணுடன் உறவுகொள்கின்றாரோ, அப்போதெல்லாம் அவர்முன்வந்து தாக்குகிறார். இதனைத் தொடர்ந்து க்யுங்-சுல் நண்பனின் வீட்டிற்கு சென்ற இரவு, தன்னை பின்தொடரும் சூ ஹியூன் யாரென்றும், அவர் வைத்த தன்னுள் வைத்த அலைபரப்பியையும் கண்டுபிடிக்கின்றார்.  

அதன்பின்பு க்யுங்-சுல், ஜோ-யானின் வீட்டிற்கு சென்று அவருடைய தந்தையையும், சகோதரியையும் கொன்றுவிடுகிறார். இதனையறிந்து சூ ஹியூன் கோபம் கொள்வான் என்பதை உணர்ந்த க்யுங்-சுல் காவல்துறையில் சரணடைய வருகிறார். ஆனால் அதற்குள் சூ ஹியூன் அவரை கடத்தி சென்று தன்னுடைய மனைவியை க்யுங்-சுல் கொன்ற இடத்திலேயே குய்ல்லோடைன் எனப்படும் தலையை வெட்டும் இயந்திரத்தினை அவருடன் பொருத்துகிறார். தன்னை மன்னித்துவிடும்படி க்யுங்-சுல் கோரியும் அவரை மன்னிக்காது வெளியேரி சாலையில் நடந்து செல்கிறார். அப்போது க்யுங்-சுலின் தாயும், தந்தையும் மகனும் அங்கே வந்து கதவினை திறக்க முயலுகிறார்கள், க்யுங்-சுல் தலைவெட்டப்பட்டு மடிகிறார்.  

## வெளியீடு
ஐ சா த டெவில் திரைப்படம் ஆகஸ்டு 12, 2010ல் வெளிவந்தது. இத்திரைப்படம் 2011 சன்டேன்ஸ் திரைப்பட திருவிழாவில் திரையிடப்பட்டது. அத்துடன் எண்ணற்ற உலகாலாவிய திரைப்பட விழாக்களிலும் பங்கேற்றது.  

## இவற்றையும் காண்க
# சூழியம்

**சூழியம்** என்பது திராவிடர் கழகத்தின் ஒரு துணை அமைப்பு ஆகும். தமிழர்களைச் சிந்தனையாளர்களாக ஆக்குவது இந்த அமைப்பின் நோக்கம். இவ்வமைப்பு 2014 சனவரி 26 இல் திராவிடர் கழகத்தின் தலைவர் கி. வீரமணி தலைமையில் உருவாக்கப்பட்டது.  

## பொறுப்புகள்
சூழ்வலர், செயலாளர், சூழ்வார், சூழியர் என்று பொறுப்புகள் உள்ளன. முனைவர் மா. நன்னன், கலி. பூங்குன்றன் ஆகியோர் முறையே சூழ்வலராகவும் செயலாளராகவும் உள்ளார்கள்  

## செயற்பாடு
இவ்வமைப்பின் கூட்டங்களுக்கு மொழி, பொருள், வரலாறு, ஆகிய துறையைச் சேர்ந்த அறிஞர்கள் இயற்பியல், வேதியல் விண்ணியல், பொறியியல், மருத்துவம் போன்ற துறைகளின் வல்லுநர்கள் அழைக்கப்படுவர்.  

## மேற்கோள்
- விடுதலை (இதழ்), (28-01-2014)
# அயனியாக்கும் கதிர்


## அயனியாக்கும் கதிர்களின் உயிரியல் விளைவுகள்
உலகில் எண்ணற்ற பொருட்களைக் காண்கிறோம்.. இவையனைத்திற்கும் அடிப்படையாக அமைவது **அணுக்களே**.இயற்கையில் ஐட்ரசன் முதல் யுரேனியம் வரை 92 தனிமங்கள் உள்ளன.ஒவ்வொரு தனிமமும் அதனதன் **அணுக்களால்** ஆனது. ஓர் அணுவின் மையப்பகுதியில் அணுக்கரு உள்ளது. அணுக்கரு நேர் மின்னூட்டம் கொண்ட **புரோட்டானையும்** மின்னூட்டம் இல்லாத **நியூட்ரானையும்** கொண்டுள்ளது. இத்துகள்களை **கருத்துகள்கள்** என்கிறோம்.கருவினைச் சுற்றி பல **சுற்றுப் பாதைகளில்** எலக்ட்ரான்கள் தொடர்ந்து சுற்றி வருகின்றன.ஓர் அணுவை எடுத்துக் கொண்டால் அதிலுள்ள புரோட்டானின் எண்ணிக்கையும் எலக்ரான்களின் எண்ணிக்கையும் சமமாக இருப்பதால் அணுவானது மின்னியலைப் பொறுத்தவரையில் சமநிலையிலுள்ளது. புரோட்ரானின் எண் அல்லது எலக்ட்ரானின் எண் **அணு எண்** எனப்படும்.கருத்துகள்களின் கூட்டுஎண் **நிறைஎண்** எனப்படும்.  

அணுவிலுள்ள எலக்ட்ரான்களுக்கு போதிய ஆற்றலைக் கொடுத்து ஒன்றோ அல்லது சில எலக்ட்ரான்களை அணுவிலிருந்து அகற்ற முடியும். இவ்வாற்றல் வெப்ப ஆற்றலாகவோ ஆற்றல் மிக்க எக்சு அல்லது காமாக் கதிர்களின் ஆற்றலாகவோ மின்புல ஆற்றலாகவோ இருக்கலாம்.வெப்ப ஆற்றலால் அணுவிலிருந்து அகற்றப்படும் எலக்ட்ரான்,**வெப்ப அயனி****** எனப்படும்.மின்காந்த அலைகளால் அணுவிலிருந்து பெறப்படும் எலக்ட்ரான் **ஒளி** **எலக்ட்ரான்கள்** எனப்படும். இவ்வாறு எலக்ட்ரான்களை பெறும்முறைக்கு **அயனியாக்கம்** என்றுபெயர்.இக்கதிர்களுக்கு எலக்ட்ரான்களின் **பிணைப்பாற்றலை** விடக் கூடுதல் ஆற்றல் இருந்தால் மட்டுமே அயனிகள் தோற்றுவிக்க முடியும்.  

இப்படிப்பட்ட எக்சு மற்றும் காமா கதிர்கள் அயனியாக்கம் நிகழக் காரணமாய் இருப்பதால் அவைகள் **அயனியாக்கும் பண்புடையவை** எனப்படுகின்றன.இப்படிப் பட்ட கதிர்கள் உயிர்வாழும் -மரம், செடி, மிருகங்கள்,மனிதன் -அனைத்திலும் பலவிளைவுகளைத் தோற்றுவிக்கின்றன.இவ்விளைவுகளே **அயனியாக்கும் கதிர்களின்** **உயிரியல் விளைவுகள்** எனப்படுகின்றன.  

அயனியாக்கும் பண்புடைய எக்சு மற்றும் காமா கதிர்கள் எவ்வாறு உயிரியல் விளைவுகளைத் தோற்றுவிக்கின்றன ? எக்சு மற்றும் காமா கதிர்கள் உடலில் காணப்படும் பல்வேறு அணுக்களிலும் மூலக்கூறுகளிலும் மோதி வேகமாகச் செல்லும் எலக்ட்ரான்களைத் தோற்றுவிக்கின்றன.அதுபோல் வேக நீயூட்ரான்கள் மோதும் போது பின்னுந்த புரோட்டான்கள் தோற்றுவிக்கப்படுகின்றன.இவ்வாறு பெறப்பட்ட எலக்ரான்களும் பின்னுந்த புரோட்டான்களும் மேலும் அயான் இணைகளைத் தோற்றுவிக்கின்றன.தனித்த அயனிகள் செயல்திறன் மிக்க ரேடிகல்கள் என்று அறியப்படுகின்றன.இவைகள் முக்கியமான மூலக்கூறுகளில் வேதிப் பிணைப்பில் முறிவுகளை அல்லது அறுபடும் நிலையினை ஏற்படுத்துகின்றன.இதன் காரணமாக மேலும் வேதிவிளைவுகள் உடலில் தோன்றுகின்றன.இவைகளின் மொத்த விளைவு உயிரியல் விளைவாக வெளிப்படுகின்றன.இது கதிர் மருத்துவத்தில் விரும்பப்படும் விளைவாக உள்ளது. கதிரியல் பாதுகாப்பில் இவ்விளைவுகளை தவிர்க்க எல்லா நடவடிக்கைகளையும் எடுக்க வேண்டியதாக உள்ளது. இவையாவும் அடியில் காட்டப் பட்டுள்ளன.  

காமா , x கதிர்கள் விழும் வேக நியூட்ரான்கள்  
↓ ↓  
வேக எலக்ட்ரான்கள் பின் உந்த புரோட்டான்கள்  
---
↓  
அயான் இணைகள்  
↓  
செயல்திறன் மிக்க தனி ரேடிக்கல்கள்  
↓  
வேதி பிணைப்பு முறிவு  
↓  
வேதி விளைவுகள்  
↓  
உயிரியல் விளைவு. |
# டி. கே. கோவிந்த ராவ்



**டி. கே. கோவிந்த ராவ்** (T. K. Govinda Rao **பி:** ஏப்ரல் 21, 1929 - **இ:** செப்டம்பர் 18, 2011) என பிரபலமாக அறியப்படும் திருப்புனித்தர கிருஷ்ணன் எம்பிரந்திரி கோவிந்தராவ், கேரளா கொச்சியைச் சேர்ந்த ஒரு கருநாடக இசைக் கலைஞர் ஆவார்.  

## குடும்பம்
திருப்புனித்தர என்ற இடத்தில் அமைந்துள்ள பூர்ணாத்திரயீச கோயிலில் பூசகராக சேவையாற்றிக் கொண்டிருந்த சக்கலமுத்துங்கல் பள்ளிசேரி மடாத்தில் கிருஷ்ணன் எம்பிரந்திரி என்பவரின் மகனாகப் பிறந்தார்.  

இவரது மனைவி பெயர், கண்ணன் குலங்கர கொணாத்து மடாத்தில் ஹைமவதி என்பதாகும். இவருக்கு ராஜ கோபால் என்ற மகனும், வசந்தி, பத்மஜா, உஷா ஆகிய மூன்று மகள்களும் பிள்ளைகள்.  

## இசைப் பயிற்சி
தொடக்கத்தில் செம்பை வைத்தியநாத பாகவதரிடம் இசை பயின்றார். 1949 ஆம் ஆண்டு சென்னை இசைக்கல்லூரியில் (அப்போது மத்திய இசைக் கல்லூரி) சேர்ந்து அங்கு முதல்வராகப் பணியாற்றிய முசிரி சுப்பிரமணிய ஐயரிடமும், டி. பிருந்தாவிடமும் இசை பயின்றார்.  

## இசைப் பணி
சென்னை மியூசிக் அகாதமியின் ஆலோசனைக் குழு உறுப்பினராக பணியாற்றியதோடு இந்திய அரசின் சங்கீத நாடக அகாதமி, காசி, தில்லி, சென்னை, பெங்களூரு, தெலுங்கு பல்கலைக்கழகங்களிலும் பல தரப்பட்ட பணியாற்றியுள்ளார்.  

இவரின் மிகப் பெரிய பணியானது சங்கீத மும்மூர்த்திகளின் இதுவரை கிடைக்கப்பெற்ற, உறுதி செய்யப்பட்ட, கீர்த்தனைகளையும் சுவாதித் திருநாள் மகாராஜாவின் கீர்த்தனைகளையும் தொகுத்து உரோமன் வரிவடிவிலும் தேவநாகரி வரிவடிவிலும் எழுதி அவற்றின் கருத்தை ஆங்கில மொழியில் கொடுத்து, இசைக் குறியீடுகளுடன் வெளியிட்டார். இதன் மூலம் மொழித் தடை நீக்கப் பட்டதுடன் சந்ததி இடைவெளியும் நீக்கப்பட்டு எல்லோரும் கற்றுக் கொள்ள வழி சமைத்திருக்கிறார். ஆனால் கருநாடக இசையின் அடையாளமும் அதன் இந்திய மரபும் சிறிதும் கெடாமல் இதனைச் செய்துள்ளார்  
- சங்கீத சாஸ்திர இரத்னாகார (அமெரிக்கா).
- கானகலா திலக.
- நாதக்கனல்.
- ஸ்வர சாம்ராட்.
- சங்கீத சாம்ராட்.
- சங்கீத ஆச்சாரியா.
- காயக சிகாமணி.
- காஞ்சி காமகோடி பீட ஆஸ்தான வித்துவான்.
# கூசெவ் (குழி)


**கூசெவ்** (*Gusev*) என்பது செவ்வாய்க் கோளில் உள்ள ஒரு பள்ளம் அல்லது குழி ஆகும். இது என்ற ஆள்கூற்றில் அமைந்துள்ளது. இது தோரயமாக 166 கி.மீ விட்டம் உடையது. நான்கு பில்லியன் ஆண்டுகளுக்கு முன்னர் இக்குழி உருவானதாக இருக்கலாம் என கருதப்படுகிறது. இதற்கு மாத்வெய் கூசெவ் (1826–1866) என்ற உருசிய வானியலாளரின் பெயர் 1976 ஆம் ஆண்டில் சூட்டப்பட்டது.  

செவ்வாயின் கடந்த காலத்தில் இந்த பள்ளத்திலுள்ள திரவ நீர், அல்லது தண்ணீர் மற்றும் பணி போன்றவை மாதிம் பள்ளத்தாக்கு என்ற பெயர் கொண்ட கால்வாயின் வழி வடிந்து இருக்கலாம் என கருதப்படுகிறது. இந்தப் பள்ளம் பார்ப்பதற்கு பழைய ஏரி போன்றும் 3000 அடி மணல் படுக்கையால் நிரப்பப்பட்டுள்ளது. மாதிம் பள்ளத்தாக்கு கால்வாய் கூசெவ் குழியில் இணையும் பகுதி ஆற்றுக் கழிமுகங்கள் போன்று உள்ளது.  

இது போன்ற கழிமுகங்கள் பூமியில் உருவாக பத்தாயிரம் வருடங்களுக்கு மேல் ஆகலாம். இதன் மூலம் இந்த பகுதியில் நீண்ட நாள் தண்ணீர் பாய்ந்து இருக்கலாம் என கருதப்படுகிறது.  
மேலும் சமீபத்தில், செயற்கைக்கோள் படங்கள் கூசெவ் குழியின் தரையில் தூசிபுயல் நகர்வதற்கான சுவடுகளைக் காட்டியுள்ளது. பின்னர் இசுபிரிட் தளவுளவி தரையில் இருந்து தூசிபுயலின் புகைப்படத்தை எடுத்துள்ளது, மேலும் இந்த தூசிபுயல், இசுபிரிட் தளவுளவியில் உள்ள சூரிய வெப்ப சேகரிப்பானில் உள்ள மாசுக்களை சுத்தம் செய்துள்ளது.  

இசுபிரிட் தளவுளவி (*MER-A*, *Mars Exploration Rover - A*), என்பது நாசாவினால் செவ்வாய்க் கோளுக்கு அனுப்பப்பட்ட இரண்டு தளவுளவிகளில் (*rover*) முதலாவதாகும். இது ஜனவரி 4, 2004 இல் செவ்வாயில் 90 மைல் அகண்ட கூசெவ் குழியில் ('Gusev Crater') வெற்றிகரமாகத் தரையிறங்கியது. இது தரையிறங்கி மூன்று வாரங்களில் இத்திட்டத்தின் மற்றுமொரு தளவுளவியான ஆப்பர்சூனிட்டி தளவுளவி (*Oppportunity Rover*) இது தரையிறங்கிய இடத்துக்கு மறுபுறத்தில் மெரிடியானி பீடத்தில் (*Meridiani Planum*) தரையிறங்கியது.
# ஆரோக்கியசாமி பவுல்ராஜ்


**ஆரோக்கியசாமி பவுல்ராஜ்** (*Arogyaswami J. Paulraj*) ஒரு தகவல் தொழில்நுட்ப அறிவியலாளர் ஆவார். தற்போது ஸ்டான்போர்டு பல்கலைக்கழகத்தின் மின்னியல் துறையில் பேராசிரியராகப் பணிபுரிகிறார். பால்ராஜ் 400 க்கும் மேற்பட்ட ஆராய்ச்சிக் கட்டுரைகளையும், இரண்டு உரை புத்தகங்களுக்கு ஆசிரியராகவும், 59 அமெரிக்க காப்புரிமைகளுக்கு இணை கண்டுபிடிப்பாளராகவும் உள்ளார். வியத்தகு வகையில் வயர்லெஸ் அமைப்புகளின் செயல்திறனை அதிகரிக்கும் MIMO (பல உள்ளீடு, பல வெளியீடு) என அழைக்கப்படும் ஒரு திருப்புமுனை வயர்லெஸ் தொழில்நுட்பத்தில் முன்னோடியாக விளங்குகிறார். MIMO ஆண்டெனாக்களின் கோட்பாடு மற்றும் பயன்பாடுகளில் முன்னோடி பங்களிப்புக்களுக்காக மார்கோனி விருது பெற்றுள்ளார்.  

## வரலாறு
இவர் தமிழ்நாட்டின் கோயம்புத்தூர் மாவட்டத்திலுள்ள பொள்ளாச்சியில் பிறந்தவர். தனது 15-வது வயதில் தேசிய பாதுகாப்பு அகாடமி (National Defence Academy) தேர்வெழுதி இந்தியக் கடற்படையில் சேர்ந்து 30 வருடங்கள் சேவையாற்றினார். தனது இளங்கலை பொறியியல் பட்டத்தை கடற்படை பொறியியல் கல்லூரியில் மின் பொறியியலில் துறையில் பெற்று, பின்னர் புதுதில்லியிலுள்ள இந்திய தொழில்நுட்பக் கழகத்தில் முனைவர் பட்டத்தை மின் பொறியியல் துறையில் பெற்றார்.  

## இந்தியாவில் இவரது பங்கு
இந்திய கடற்படையில் (1961-1991) பணியாற்றிய தனது 30 ஆண்டுகளில், அவர் மூன்று தேசிய ஆய்வுக்கூடங்களை நிறுவினார். 1991-ம் ஆண்டுவரை இந்தியாவில் பங்களித்த பௌல்ராஜ் இராணுவத்திற்கான சோனார்(APSOH வகை) உருவாக்கத்தில் முக்கியப் பங்காற்றினார். இத்துடன் இந்தியாவின் முக்கிய ஆய்வுக்கூடங்களான சிஏஐஆர் மற்றும் ரோபாடிக்ஸ்(CAIR - Centre for Artifical Intelligence) , சிடாக்(CDAC - Centre for Development of Advanced Computing) மற்றும் சிஆர்எல்(CRL - Central Research Labs of Bharat Electronics) போன்றவற்றின் உருவாக்க இயக்குனராகவும் இருந்துள்ளார். பத்ம பூஷன், அதி விஷிஷித் சேவா உட்பட இந்தியாவில் (தேசிய அளவில் பல) விருதுகளையும் பதக்கங்களையும் பெற்றுள்ளார்.  

## தொழில்துறையில் இவ‍ரது பங்கு
பால்ராஜ் 1998ல் ஐஓஸ்பேன் வயர்லெஸ் இன்க் என்ற ஒரு வணிக அமைப்பினை நிறுவி மிமொ(MIMO) தொழில்நுட்பத்தினை முதன் முதலில் பயன்படுத்தினார். இந்த நிறுவனம் நிலையான கம்பியில்லா அமைப்புகளுக்கான சில்லு தொகுப்புகளை உருவாக்கியது.இங்கு இவர் உருவாக்கிய தயாரிப்புகள் மிமொ(MIMO) தொழில்நுட்பத்தினை பயன்படுத்துவதில் இருந்த நீடித்த ஐயுறவு நீக்க உதவியது. 2002ல் இன்டெல் கார்ப்பரேஷன் மூலமாக ஐஓஸ்பேன் வயர்லெஸ் இன்க் நிறுவனம் கையகப்படுத்தப்பட்டது. பால்ராஜ், 2003 ல் பிசிம்(Beceem) கம்யூனிகேஷன்ஸ் நிறுவனத்தை இணைந்து நிறுவினார். இந்த நிறுவனத்தின் வைமாக்ஸ் சில்லுத் தொகுப்புகள் தயாரிப்பில் தலைசிறந்து விளங்கியது. 2010ல் இந்த நிறுவனத்தை பிராட்காம் கார்ப் கைப்பற்றியது.  

## முக்கிய கண்டுபிடிப்பு
வியத்தகு வகையில் வயர்லெஸ் அமைப்புகளின் செயல்திறனை அதிகரிக்கும் MIMO (பல உள்ளீடு, பல வெளியீடு) என அழைக்கப்படும் ஒரு திருப்புமுனை வயர்லெஸ் தொழில்நுட்பத்தில் முன்னோடியாக விளங்குகிறார். இது நவீனகால இணைப்பில்லா தொடர்பிற்கும்(Wi-Fi) நான்காம் தலைமுறை அலைக்கற்றை(4G) பயன்பாட்டிற்கும் உறுதுணையாக உள்ளது.  

## விருதுகள்
1. மார்க்கோனி விருது - 2014.
1. 2010ல் இந்திய அரசின் பத்ம பூஷன் விருது.
1. 2011ல் அலெக்சாண்டர் கிரகாம் பெல் பதக்கம் பெற்றுள்ளார்.

## புத்தகங்கள்
- Introduction to Space-Time Wireless Communications
- MIMO Wireless Communications
- Managing Telecommunications and Networking Technologies in the 21st Century
# சிவப்பு-பச்சை ஐவண்ணக்கிளி


**சிவப்பு-பச்சை ஐவண்ணக்கிளி** அல்லது **பச்சை இறக்கை ஐவண்ணக்கிளி** (*Green-winged Macaw*, *Ara chloropterus*, *Red-and-green Macaw*) என்பது பெரிய, அதிக சிவப்பு நிறங் கொண்ட பஞ்ச வண்ணக்கிளி ஆகும்.  

இது தென் அமெரிக்காவின் வட மற்றும் மத்திய காடுகளில் காணப்படுகின்றன. ஆயினும், ஏனைய ஐவண்ணக்கிளிகள் போன்று இதுவும் வாழ்விட இழப்பு மற்றும் கிளி வார்த்தகத்திற்காக சட்டவிரோதமாக பிடிக்கப்படுகின்றன.  

## உசாத்துணைகள்
# த டிசப்பிரன்ஸ் ஆப் ஆலிஸ் கிரீட் (திரைப்படம்)


***த டிசப்பிரன்ஸ் ஆப் ஆலிஸ் கிரீட்*** 2009ல் வெளிவந்த பிரித்தானிய திகில் திரைப்படமாகும். இதனை ஜெ பால்க்சன் எழுதி இயக்கியிருந்தார். ஒரு இளம் பெண்ணை (கெம்மா அர்டேர்டன்) இரு பழைய குற்றவாளிகள் (மார்ட்டின் கம்ப்ச்டன், எட்டி மார்சன்) கடத்துவதாக இப்படம் உருவாக்கப்பட்டது..  

## கதை
விக் என்ற ஆண் ஓரினச்சேர்க்கையாளரும், டேனி என்ற இருபால்சேர்கைகயாளரும் இணைந்து ஆலிஸ் என்ற பணக்கார இளம்பெண்ணை கடத்துகின்றார்கள். அவளை சத்தம் வெளியேரா அறையொன்றில் கைகளையும், கால்களையும், வையையும் கட்டி பிணையக் கைதியாக வைக்கின்றார்கள். அவளை நிர்வாணமாக புகைப்படமும் எடுத்துக் கொள்கிறார்கள். விக் வீட்டிலிருந்து வெளியேரும் தருணத்தில் நடந்தேரும் சம்பவத்தால் கடந்திவந்தவர்களில் ஒருவன் தன்காதலன் டேனி என்பதை, ஆலிஸ் அறிந்து கொள்கிறாள். அதன்பின் ஆலிஸிடம் தங்களுடைய திட்டங்கள் அனைத்தையும் டேனி கூறிவிடுகிறான். இதனை விக்கிடம் கூறாமல் மறைத்துவிடுகிறான்.  

மீண்டும் விக் வெளியில் செல்லும் போது ஆலிஸூம், டேனியும் உறவு கொள்ள எத்தனிக்கின்றார்கள். அச்சந்தர்ப்பத்தினை பயன்படுத்தி தப்ப நினைக்கின்றாள். 911 என்ற அமெரிக்க அவசர உதவியை அழைக்கின்றாள். ஆனால் அவர்களால் உதவி செய்ய இயலாமல் போய்விடுகிறது, ஆனால் டேனியிடமே வீட்டின் சாவி இருப்பதால் அவனை அனுகும் பொழுது மீண்டும் பிடிபடுகின்றாள். ஆலிஸை இடமாற்ற விக் முயலும் பொழுது ஆலிஸின் ஆடையிலிருந்து டேனியின் கைபேசி கீழே விழுகிறது. அக்கைபேசியில் காவல்துறைக்கு அழைப்புவிடுக்கப்பட்டிருப்பதைக் கண்டு பயமும் கோபமும் கொள்ளும் விக், நடந்ததை ஆலிஸிடம் வன்முறையை கையாண்டு அறிந்து கொள்கிறான்.  

அதன் ஆலிஸை இடம்மாற்றும் திட்டத்தினை நிறைவேற்றி, டேனியை கொல்ல முயல்கிறான். அதிலிருந்து காயங்களுடன் தப்பும் டேனி, விக்கை கொன்று பணத்துடன் தப்புகிறான். ஆலிஸையும் காப்பாற்றாமல் சென்றதைக் கண்ட விக், தான் உயிரிழக்கப் போகும் தருணத்தில் அவளிடம் சாவியை கொடுக்கிறான். அங்கிலிருந்து வெளியேரி சாலையில் நடந்து வருகையில் டேனி ஓட்டிவந்த காரிலேயே இறந்துகிடப்பதை காண்கிறாள், பின் அவனை கீழே தள்ளிவிட்டு காரினை எடுத்துக் கொண்டு பயணிக்கிறாள்.  

## நடிகர்கள்
- கெம்மா அர்டேர்டன் - ஆலிஸ் கிரீட்
- மார்ட்டின் கம்ப்ச்டன் - டேனி
- எட்டி மார்சன் - விக்
- 

## ஆதாரங்கள்
# மெமரீஸ் ஆப் மர்டரர் (திரைப்படம்)



***மெமரீசு ஆப் மர்டரர்*** 2003ல் வெளிவந்த தெற்குக் கொரிய திரைப்படமாகும். இதனை பான் சோன் - கோ இயக்கியிருந்தார். இத்திரைப்படம் 1986 மற்றும் 1991ல் தொடர் கொலைகாரர்களின் உண்மைக் கதையை அடிப்படையாகக் கொண்டு எடுக்கப்பட்டது. சாங் காங்கோ மற்றும் கிம் சாங்-குவாங் ஆகிய இருவரும் கொலைகாரனையும் கண்டறியும் துப்பரியும் நிபுனர்களாக நடித்துள்ளானர்.  

## விருதுகள் மற்றும் பரிந்துரைகள்
**2003 கிரான் பெல் விருதுகள்**  
- சிறந்த திரைப்படம்
- சிறந்த நடிகர்
- சிறந்த இயக்குநர் – பான் சூன்-கோ

**2003 டோக்கியோ இன்டர்நேஸ்னல் திரைப்பட விருதுகள்**  
- சிறந்த -ian திரைப்படம்

**2003 புளூ டிராகன் திரைப்பட விருதுகள்**  
- சிறந்த ஒளிப்பதிவு

**2003 கொரியன் திரைப்பட விருதுகள்**  
- சிறந்த திரைப்படம்
- சிறந்த நடிகர்
- சிறந்த இயக்குநர் – பான் சூன்-கோ
- சிறந்த திரைக்கதை – பான் சூன்-கோ
- சிறந்த ஒளிப்பதிவு
- சிறந்த சீராக்கல்

**2003 புசன் திரைப்பட விருதுகள்**  
- சிறந்த இயக்குநர் – பான் சூன்-கோ
- சிறந்த திரைக்கதை – பான் சூன்-கோ

## ஆதாரங்களும் மேற்கோள்களும்
# தமிழர் புனர்வாழ்வுக் கழகப் பணியாளர்கள் படுகொலை, 2006


**தமிழர் புனர்வாழ்வுக் கழகப் பணியாளர்கள் படுகொலை** (*murder of TRO workers*) என்பது 2006 ஆம் ஆண்டில் ஏழு தமிழர் புனர்வாழ்வுக் கழகப் (தபுக) பணியாளர்கள் கடத்தப்பட்ட நிகழ்வையும், பின்னர் அவர்கள் இறந்து விட்டதாக ஊகிக்கப்பட்ட நிகழ்வையும் குறிக்கும்.  

## கடத்தல்
தமிழர் புனர்வாழ்வுக் கழகத்தின் பணியாளர்கள் 2006 சனவரி 29, 30 ஆம் நாட்களில் மட்டக்களப்பில் இருந்து புனர்வாழ்வுக் கழகத்தின் தலைமை அலுவலகம் அமைந்திருந்த கிளிநொச்சிக்கு பயிற்சிக்காக சென்று கொண்டிருந்தனர். இவர்கள் மட்டக்களப்பு – பொலன்னறுவை எல்லையில் வெலிக்கந்தை என்னும் இடத்தில் இராணுவ சோதனைச் சாவடிக்கு அருகில் இலக்கத் தகடுகளற்ற வெள்ளை வான் ஒன்றினால் தடுத்து நிறுத்தப்பட்டனர். சனவரி 29 பயணத்தில் சென்ற பணியாளர்கள் ஐந்து பேர். இவர்கள் அனைவரும் காட்டில் உள்ள ஒரு முகாமிற்குள் கொண்டு செல்லப்பட்டனர். இவர்களில் மூவர் பின்னர் விடுவிக்கப்பட்டனர். சனவரி 30 இல் சென்ற பணியாளர்கள் 15 பேர். இவர்களும் இராணுவ சோதனைச் சாவடிக்கு 100 மீடட்ர்களுக்கு முன்னால் கடத்தப்பட்டுக் கொண்டு செல்லப்பட்டனர். இவர்களில் 10 பேர் விடுவிக்கப்பட்டு, ஏனையோருக்கு ஈமக்கிரியைகள் செய்வதற்குத் தயாராக இருக்குமாறு அவர்களுக்கு அறிவுறுத்தப்பட்டது..
# சிலி தேசிய காற்பந்து அணி


2015-ஆம் ஆண்டில் முதன்முறையாக கோபா அமெரிக்காவை வென்றனர்; அப்போட்டித் தொடர் சிலி நாட்டிலேயே நடத்தப்பெற்றது. அமெரிக்காவில் 2016-ஆம் ஆண்டில் நடைபெற்ற கோப்பா அமெரிக்கா நூறாண்டுகள் போட்டியிலும் வென்று கோப்பையை தக்கவைத்துக் கொண்டுள்ளனர். சிலியின் தேசிய கால்பந்து அணியானது அவர்களின் நிலையான-செயல்பாட்டுக்குப் பெயர்பெற்றவர்கள் ஆவர். 21 முறை, கோபா அமெரிக்கா காற்பந்துப் போட்டியில் சிறந்த 4 அணிகளுள் ஒன்றாக முடித்துள்ளனர்; 4 முறை இரண்டாம் இடம் பெற்றிருக்கின்றனர்.  

## குறிப்புதவிகள்

## வெளியிணைப்புகள்
- The official Chilean Football Association web site
- RSSSF archive of results 1910–2003
- RSSSF archive of most capped players and highest goalscorers
- Chile at the World Cups
- Chile Teams at World Cups
- Chile: Head-to-Head Records at World Cups
- Planet World Cup archive of results in the World Cup
- Planet World Cup archive of squads in the World Cup
- Planet World Cup archive of results in the World Cup qualifiers
- El Almanaque de Futbol de la Red
- 1930 Chile Squad
# எக்குவடோர் தேசிய காற்பந்து அணி



**எக்குவடோரிய தேசிய கால்பந்து அணி** (**Ecuadorian national football team**), பன்னாட்டுக் காற்பந்தாட்டப் போட்டிகளில் எக்குவடோர் நாட்டின் சார்பாகப் பங்குபெறும் அணியாகும். இதனை எக்குவடோரிய கால்பந்துக் கூட்டமைப்பு நிர்வகிக்கிறது.  

எக்குவடோர் மூன்று உலகக்கோப்பை காற்பந்துப் போட்டிகளுக்குத் தகுதி பெற்றுள்ளது (2002, 2006 மற்றும் 2014). உலகக்கோப்பையில் இவ்வணியின் சிறந்த செயல்பாடு, 2006-இல் 16-அணிகள் சுற்றை எட்டியதாகும்; அச்சுற்றில் இங்கிலாந்திடம் தோற்று, போட்டியிலிருந்து வெளியேறியது. தென்னமெரிக்கக் காற்பந்துக் கூட்டமைப்பின் கோப்பையான கோபா அமெரிக்காவை வெல்லாத மூன்று தேசிய அணிகளில் இதுவும் ஒன்றாகும்; மற்றவை சிலி மற்றும் வெனிசுவேலா ஆகியவையாகும். அப்போட்டியில் இவ்வணியின் சிறந்த செயல்பாடு 1959 மற்றும் 1993-ஆம் ஆண்டுகளில் நான்காம் இடம் பெற்றது ஆகும்; அவ்விரண்டு முறையும் எக்குவடோர் நாட்டில்தான் கோபா அமெரிக்கா போட்டி நடத்தப்பட்டது.  

## குறிப்புதவிகள்

## வெளியிணைப்புகள்
- Official website of the எக்குவடோரிய கால்பந்துக் கூட்டமைப்பு
- futbolecuador.com
- Ecuador at the World Cups
- Ecuador Teams at World Cups
- Ecuador: Head-to Head Records at World Cups
- 2014 Qualifiers: CONMEBOL
# ஜெஎல்ஏ: டவர் ஆப் பேபெல்


**டவர் ஆப் பேபெல்** டீசி காமிக்ஸின் மாத இதழான ஜெஎல்ஏ #43-46 2000ல் வெளிவந்த வரைகலை புத்தகமாகும். இக்கதையினை மார்க் வைட் எழுதியுள்ளார்.  

## சுருக்கம்
பேட்மேன் மற்றும் அவருடைய கூட்டாளிகளான ஜஸ்டிஸ் லீகின் பலம், பலவீனம் என அனைத்தும் டவர் ஆப் பேபெலில் பாதுக்கப்பட்டுவருகிறது. அதிக சக்தி வாய்ந்தவர்களால் மனிதர்களுக்கு ஆபத்து நேரிடலாம் என்பதால் ஜஸ்டிஸ் லீக் உறுப்பினர்கள் அனைவருக்கும் அவர்களின் பலத்தினை நடுநிலையாக்கிட திட்டஙகளும் அதில் உருவாக்கப்பட்டன. இவை அனைத்தையும் பேட்மேனே செய்திருந்தார். எதிர்பாராத விதமாக அக்கோப்புகளை மாஸ்டர்மைன்ட் ரஸ் அல் கஹுல் திருடி பேட்மேன் வகுத்திருந்த திட்டங்களை செயல்படுத்துகிறார்.  

## இவற்றையும் காண்க

## ஆதாரங்கள்
# வார்ப்புரு:Descript-cvr

*}* <includeonly></includeonly><noinclude>  

Call:  
******  

**2KAD** is a flag for image taken from *2000 AD*  

**type** can be:  
::variant - variant cover - Either a reprint cover an even print run ratio (1:1 for each issue with an "A" cover, there will be an issue with a "B" cover).  
::incent - incentive variant - Unequal ratios such as 1:10 (for every 10 issues with an "A" cover, there is 1 issue with "B"). The ration can be specified with **Δ =** the number of regular issue covers per 1 incentive cover.  
::TPB - Trade paperback collected edition  
::HC - Hardcover collected edition  

**feature** can be included to denot prominante characters.  

**art** is for listing the artists credited with the image. **¶ = y** can be added in captions to have the art credit move down a line.  

**ed** is for identifying the image as the cover a later edition *not* published by the original publisher. Normally this is for a translated or foerign market edition.  

</noinclude>
# ஆனந்த் (எழுத்தாளர்)


**சச்சிதானந்தன்** ஒரு மலையாள எழுத்தாளர் ஆவார். இவர் ஆனந்த் என்ற பெயரில் அறியப்படுகிறார். இவர் சாகித்திய அகாதமி விருதினையும் பெற்றவர்.  

## வாழ்க்கைக் குறிப்பு

## எழுதியவை
### நாவல்

- ஆள் கூட்டம்
- மரணசர்ட்டிபிக்கேட்
- உத்தராயனம்
- மருபூமிகள் உண்டாகுன்னது
- கோவர்தன்றெ யாத்திரைகள்
- அபயார்த்திகள்
- வியாசனும் விக்னேஸ்வரனும்
- அபகரிக்கப்பெட்ட தெய்வங்கள்
- விபஜனங்கள்
- பரிணாமத்தின்றெ பூதங்கள்
- த்வீபுகளும் தீரங்களும்

### கதைகள்

- ஒடியுன்ன குரிஸ்‌
- இரை
- வீடும் தடவும்
- சம்வாதம்
- அசாந்தம்
- நாலாமத்தெ ஆணி
- சம்காரத்தின்றெ புஸ்தகம்
- சரித்ர காண்டம்
- கதைகள், ஆத்மகதைகள்
- என்றெ பிரியப்பெட்ட கதைகள்

### நாடகங்கள்

- சவகோஷயாத்திரை
- முக்திபதம்

### கட்டுரைகள்

- இடைவேளைகளில்
- சத்வத்தின்றெ மானங்கள்
- நஷ்ட பிரதேசங்கள்
- கண்ணாடிலோகம்.
- ஓர்க்குக காவலிரிக்குகயாண்

## விருதுகள்
- கேந்திர சாகித்திய அகாதமி விருது
- முட்டத்து வர்க்கி விருது
- வயலார் விருது
- ஓடைக்குழல் விருது
# கே. பி. அப்பன்

கே.பி. அப்பன், மலையாள எழுத்தாளர் ஆவார். இவர் இருபதுக்கும் அதிகமான நூல்களை எழுதியுள்ளார்.  

## எழுதியவை
- ஷோபிக்குன்னவருடெ சுவிசேஷம்
- கலகவும் விஸ்வாசவும்
- மலையாள பாவன: மூல்யங்ஙளும் ஸங்கர்ஷங்ஙளும்
- வரைகளும் வர்ணங்ஙளும்
- பைபிள் வெளிச்சத்தின்றெ கவசம்
- கலாபம், விவாதம், விலயிருத்தல்
- ஸமயப்பிரவாகவும் சாகித்திய கலையும்
- கத: ஆக்யானவும் அனுபவ ஸதயும்
- உத்தராதுனிகதை வர்த்தமானவும் வம்சாவலியும்
- இன்னலெகளிலெ அன்வேஷணபரிசோதனைகள்
- விவேகசாலியாய வாயனக்காரா
- ரோகவும் சாகித்திய பாவனையும்
- சரித்ரத்தெ அகாதமாக்கிய குரு
- சுவர்க்கம் தீர்ந்நுபோவுன்னு, நரகம் நிலை நிற்குன்னு.
- திரஸ்‌காரம்
- மாறுன்ன மலையாள நாவல்
- பேனாயுடெ ஸமரமுகங்ஙள்
- மதுரம் நின்றெ ஜீவிதம்
- அபிமுக சம்பாஷணங்கள்
- சரித்ரத்தெ நிங்ஙள்க்கொப்பம் கூட்டுக
- பிக்‌ஷன்றெ அவதாரலீலைகள்

## விருது
- மாநில அரசின் சாகித்திய அகாதமி விருது (இருமுறை)
# மார்க்கோனி விருது



**மார்க்கோனி விருது** மார்க்கோனி அறக்கட்டளை மூலம் தகவல்தொடர்பு மேம்பாடுகள் தொடர்பான பங்களிப்பை அங்கீகரித்து ஆண்டுக்கு ஒரு முறை வழங்கப்படும் விருது ஆகும். இப்பரிசு இயற்பியலுக்கான நோபல் பரிசு வென்றவரும் வானொலியின் முன்னோடியுமான மார்க்கோனியின் பெயரில் அவர் நினைவாக நிருவப்பட்டது. இதை வென்றவர்களுக்கு பரிசாக ஒரு நினைவுச்சிலையும், 100,000 அமெரிக்க டாலர்களும் அளிக்கப்படுகின்றன.  

## மார்க்கோனி விருது பெற்றவர்கள்

**1975–1996**  
- 1975: ஜேம்ஸ் ரெய்ன் கில்லியன்
- 1976: ஹிரோஷி Inose
- 1977: ஆர்தர் லியோனார்டு சார்லோ
- 1978: எட்வர்ட் கொலின் செர்ரி
- 1979: ஜான் ராபின்சன் பியர்ஸ்
- 1980: யாஷ் பால்
- 1981: சீமோர் பெபர்ட்
- 1982: ஆர்தர் சி. கிளார்க்
- 1983: பிரான்செஸ்கோ Carassa
- 1984: எரிக் ஆல்பர்ட் சாம்பல்
- 1985: சார்லஸ் குயன் கவோ
- 1986: லியோனார்ட் கிளைன்ராக்
- 1987: ராபர்ட் வெண்டெல் லக்கி
- 1988: ஃபெடரிகோ ஃபாக்கின்
- 1989: ராபர்ட் என் ஹால்
- 1990: ஆண்ட்ரூ ஜே விட்டெர்பி
- 1991: பால் பாரன்
- 1992: ஜேம்ஸ் எல் அருள்தாஸ்
- 1993: இசுசோ ஹயாஷி
- 1994: ராபர்ட் ஈ கான்
- 1995: ஜேக்கப் சிவ்
- 1996: கோட்ஃபிரெய்ட் Ungerboeck

**1997–தற்போது**  
- 1997: ஜி டேவிட் Forney , ஜூனியர் .
- 1998: வினடன் ஜி செர்ஃப்புடன்
- 1999: ஜேம்ஸ் எல் மசி
- 2000: மார்ட்டின் ஹெல்மேன் மற்றும் விட்ஃபீல்ட் டிஃபீ
- 2001: Herwig Kogelnik மற்றும் ஆலன் ஸ்னைடர்
- 2002: டிம் பேர்னேர்ஸ்-லீ
- 2003: ராபர்ட் மெட்காஃபே மற்றும் ரோபர்ட் ஜி Gallager
- 2004: சேர்ஜி பிரின் மற்றும் லாரி பேஜ்
- 2005: கிளாட் Berrou
- 2006: ஜான் எம் Cioffi
- 2007: ரொனால்ட் எல் ரைவஸ்ட்
- 2008: டேவிட் N பெய்ன்
- 2009: ஆண்ட்ரூ மற்றும் ராபர்ட் காச் Chraplyvy
- 2010: சார்லஸ் Geschke மற்றும் ஜான் வார்னாக்
- 2011: ஜாக் ஓநாய் மற்றும் இர்வின் எம் ஜேக்கப்ஸ்
- 2012: ஹென்றி Samueli
- 2013: மார்ட்டின் கூப்பர்
- 2014: ஆரோக்கியசாமி பவுல்ராஜ்
- 2015: பீட்டர் கிர்ஸ்டீன்
- 2016: பிராட்ஃபோர்ட் பார்கின்சன்
- 2017: அருண் நேத்ராவளி
- 2018: எஃப். தாம்சன் லெய்டன்
- 2019: பால் கோச்சர் மற்றும் தாஹர் எல்கமல்
- 2020: ஆண்ட்ரியா கோல்ட்ஸ்மித்
- 2022: சியாவாஷ் அலமூட்டி
- 2023: ஹரி பாலகிருஷ்ணன்
# ஆக்னஸ் மோனிகா



**ஆக்னஸ் மோனிகா** (பிறப்பு: ஜூலை 1, 1986), இந்தோனேசியாவைச் சேர்ந்த ஒரு பாடகியும், பாடலாசிரியையும், நடிகையும், தயாரிப்பாளரும் ஆவார். இவர் தனது ஆறாவது வயதில் ஒரு குழந்தைப் பாடகியாக அறிமுகமானார். மூன்று சிறுவர்களுக்கான இசைத் தொகுப்புக்களை வெளியிட்டுள்ளார். பல சிறுவர் தொலைக்காட்சி நிகழ்ச்சிகளில் நடத்துனராகவும் இருந்துள்ளார். பதின்ம வயதில், தனது தொழிலை விரிவாக்கி நடிப்பதிலும் ஈடுபட்டார்.  

2003ல் இவரது நான்காவது இசைத்தொகுப்பு வெளியானபோது இவர் குழந்தைப் பாடகி என்ற நிலையில் இருந்து ஒரு வளர்ந்த பெண் பாடகி என்ற நிலையைப் பெற்றார். இவரது ஐந்தாவது இசைத்தொகுப்பை அமெரிக்கப் பாடகரான கீத் மார்ட்டினுடன் சேர்ந்து வெளியிட்டார். இவர் இரண்டு தாய்வான் நாடகத் தொடர்களிலும் நடித்துள்ளார். 2008 இலும் 2009 இலும், தென்கொரியாவின் சியோலில் இடம்பெற்ற ஆசியப் பாட்டு விழாவில் பங்கேற்று இருதடவையும் ஆசியாவின் சிறந்த பாடகி என்னும் விருதைப் பெற்றார்.
# குரோவாசியா தேசிய காற்பந்து அணி



**குரோவாசிய தேசிய கால்பந்து அணி** (*Croatia national football team*), பன்னாட்டுக் கால்பந்தாட்டப் போட்டிகளில் குரோவாசியா நாட்டின் சார்பாக விளையாடும் கால்பந்து அணியாகும்; இதனை, குரோவாசிய கால்பந்துக் கூட்டமைப்பு நிர்வகிக்கிறது. யுகோசுலேவியாவிலிருந்து விடுதலை பெறுவதற்கு சில காலம் முன்பே, 1991-ஆம் ஆண்டில் **குரோவாசிய தேசிய கால்பந்து அணி** அமைக்கப்பட்டது. 1993 ஆம் ஆண்டில் ஃபிஃபா மற்றும் யூஈஎஃப்ஏ ஆகியவற்றில் உறுப்பினராக இணைந்தது.  

பல நட்புமுறைப் போட்டிகளுக்குப் பிறகு, யூரோ 1996-க்கான தகுதிச் சுற்றுப் போட்டிகளில் இவ்வணி பங்குகொண்டது. அதன்மூலம், முதன்முறையாக முக்கியத்துவம் வாய்ந்த ஒரு பன்னாட்டுப் போட்டிக்கு குரோவாசிய அணி தகுதிபெற்றது. 1998-ஆம் ஆண்டிற்கான உலகக்கோப்பை கால்பந்துப் போட்டிக்குத் தகுதிபெற்ற குரோவாசிய அணி, அதில் சிறப்பாக செயல்பட்டு மூன்றாம் இடத்தில் முடித்தது. மேலும், அப்போட்டியின் அதிக கோல் அடித்த வீரர் *டேவிட் சுகெர்* குரோவாசிய அணியைச் சேர்ந்தவராவார். பன்னாட்டுப் போட்டிகளில் பங்குபெறும் தகுதியைப் பெற்றபிறகு, குரோவாசிய அணி ஒரு உலகக்கோப்பையிலும் ஒரு ஐரோப்பிய கால்பந்தாட்டப் போட்டியிலும் மட்டுமே பங்குபெறாமல் இருந்திருக்கிறது.  

1994 மற்றும் 1998-ஆம் ஆண்டுகளில் சிறந்த முன்னேற்றம் காட்டிய அணி என்ற பெருமைக்கு உரித்தானது. கொலம்பியாவைத் தவிரத்து *குரோவாசிய அணி* மட்டுமே அவ்விருதை ஒன்றுக்கும் மேற்பட்ட முறைகள் வாங்கியிருக்கிறது. ஃபிஃபாவில் இணைந்தபோது தரவரிசையில் 125 வது இடத்தில் இருந்த குரோவாசியா, 1998-ஆம் ஆண்டு உலகக்கோப்பைக்குப் பின்னர் மூன்றாம் இடத்துக்கு முன்னேறியது. இவ்வாறு, மிகச்சிறந்த அளவில் மேம்பாடு காண்பிக்கும் அணியாக குரோவாசியா இருக்கிறது.  

## குறிப்புதவிகள்

## வெளியிணைப்புகள்
- *Croatian Football Federation* official website
- Official supporters' club website
- Detailed list of all Croatia's games <small>*(Last updated 9 September 2009)*</small>
# ஐ, பிராங்கென்ஸ்டைன்



**இ, பிரான்கேன்ச்டீன்** , இது ஒரு 2014ம் ஆண்டு வெளியான அமெரிக்கா மற்றும் ஆஸ்திரேலியா நாட்டு கற்பனை அதிரடி திரைப்படம் ஆகும். இந்த திரைப்படத்தை ஸ்டோர்ட் பீட்டி எழுதி மற்றும் இயக்கயுள்ளார். இந்த திரைப்படம் ஒரு நாவலை அடிப்படையாக வைத்து எடுக்கப்பட்டுள்ளது.  

இந்த திரைப்படத்தில் கதாநாயகனாக நடிகர் ஏரன் ஏக்கார்ட்டு நடித்துள்ளார் இவருடன் சேர்ந்து பில் நை, மிராண்டா ஓட்டோ, சொச்ரடிஸ் ஓட்டோ, ஜெய் கர்ட்னி மற்றும் கெவின் நடித்துள்ளார்கள்.  

## தமிழில்
**இ, பிரான்கேன்ச்டீன்** என்ற திரைப்படம் **பறக்கும் கல்லைறை மனிதன்** என்ற பெயரில் தமிழில் மொழி மாற்றம் செய்யப்பட்டு 2D மற்றும் 3D விரைவில் இந்தியாவில் வெளியாகவுள்ளது.  

## நடிகர்கள்
- ஏரன் ஏக்கார்ட்டு
- பில் நை
- மிராண்டா ஓட்டோ
- சொச்ரடிஸ் ஓட்டோ
- ஜெய் கர்ட்னி
- கெவின்

## இசை
இந்த திரைப்படத்துக்கு **ஜானி க்ளிமேக்** மற்றும் **ரெனால்டின் ஹெஇல்** இசை அமைத்துள்ளார்கள்.  

## விளம்பரம்
இந்த திரைப்படத்தின் முன்னோட்டக் காட்சி(Trailer) ஒக்டோபர் 4ம் திகதி 2013ம் ஆண்டு வெளியானது.  

## பாக்ஸ் ஆபிஸ்
இ, பிரான்கேன்ச்டீன் திரைப்படம் முதல் வாரத்தில் $8.3 மில்லியன் பாக்ஸ் ஆபிஸ் வசூல் மற்றும் இந்த திரைப்படம் பாக்ஸ் ஆபிஸ் வசூலில் 6ம் இடத்தை பிடித்தது.
# பொசுனியாவும் எர்செகோவினாவும் தேசிய காற்பந்து அணி



**பொசுனியா எர்செகோவினா தேசிய கால்பந்து அணி** (**Bosnia and Herzegovina national football team**; Bosnian/Croatian/Serbian: Nogometna/Fudbalska reprezentacija Bosne i Hercegovine; Cyrillic script: Ногометна/Фудбалска репрезентација Боснe и Херцеговинe) ), பன்னாட்டுக் கால்பந்தாட்டப் போட்டிகளில் பொசுனியா எர்செகோவினா நாட்டின் சார்பாக பங்கேற்கும் அணியாகும். இதனை, பொசுனியா எர்செகோவினா கால்பந்துக் கூட்டமைப்பு நிர்வகிக்கிறது.  

பொசுனியா எர்செகோவினா அணி 2014 உலகக்கோப்பை கால்பந்துப் போட்டிக்குத் தகுதிபெற்றுள்ளது; சுதந்திர நாடான பிறகு பங்கேற்கும் முதல் முக்கியத்துவம் வாய்ந்த பன்னாட்டுப் போட்டித்தொடராகும். இதற்கு முன்னரும் சில தடவைகள், முக்கியப் போட்டிகளுக்குத் தகுதிபெறும் நிலையிலிருந்தனர். 2010 உலகக்கோப்பை கால்பந்து மற்றும் யூரோ 2012 ஆகியவற்றுக்கான தகுதிச் சுற்றுப் போட்டிகளுக்குப் பிறகான, *வெல்பவர்-உள்ளே* (play-off) போட்டிகளில் போர்த்துக்கேய தேசிய கால்பந்து அணியிடம் தோற்று வெளியேறினர். இவ்வணியினர், ஐரோப்பிய கால்பந்தாட்டப் போட்டிகளுக்கு ஒருமுறைகூட தகுதிபெற்றதில்லை.  

## குறிப்புதவிகள்

## வெளியிணைப்புகள்
- Bosnian Football Federation Official – N/FS BiH (in Bosnian and **English**)
- Bosnia and Herzegovina at FIFA (in **English**)
- Bosnia and Herzegovina at UEFA (in **English**)
- BH Dragons – Bosnian football news site based in USA (in **English**)
# ஈரான் தேசிய காற்பந்து அணி



**ஈரானிய தேசிய கால்பந்து அணி** (**Iran national football team**; ), பன்னாட்டுக் கால்பந்தாட்டப் போட்டிகளில் ஈரான் நாட்டின் சார்பாகப் பங்குபெறும் கால்பந்து அணியாகும்; இதனை, **ஈரான் கால்பந்துக் கூட்டமைப்பு** நிர்வகிக்கிறது. அதிகாரபூர்வமற்ற, முதல் பன்னாட்டுப் போட்டியை ஆப்கானிஸ்தானுடன் 1941-ஆம் ஆண்டில் ஆடியது. பிஃபா அங்கீகரித்த, முதல் அதிகாரபூர்வ போட்டி துருக்கியுடன் 1950-ஆம் ஆண்டில் ஆடியது. சனவரி 2014 நிலவரப்படி, ஆசியாவில் முதல் இடத்திலும், உலக அளவில் 34-ஆம் இடத்தில் தரவரிசைப்படுத்தப்பட்டுள்ளது.  

## குறிப்புதவிகள்

## வெளியிணைப்புகள்
- Official Website of IR Iran Football Federation
- Iran Football News,Iran Football League
- Iran Soccer News
- Iran Football News since 1997
- Extensive archive of Team's results, squads, campaigns and players
- Iran at the World Cups
- Iran Teams at World Cups
- Iran: Head-to-Head Records at World Cups
- RSSSF archive of results 1941–
- RSSSF archive of most capped players and highest goalscorers
- Iran's archive of results and elo rating points
# சப்பான் தேசிய காற்பந்து அணி



**சப்பான் தேசிய கால்பந்து அணி** , சப்பான் நாட்டின் சார்பாக பன்னாட்டுக் கால்பந்தாட்டப் போட்டிகளில் பங்கேற்கும் அணியாகும். இதனை சப்பான் கால்பந்துக் கூட்டமைப்பு நிர்வகிக்கிறது.  

ஆசியாவிலேயே மிகவும் சிறப்பு வாய்ந்த, அதிக வெற்றிகளைக் கண்ட அணியாக இது திகழ்கிறது. கடந்த ஐந்து உலகக்கோப்பைகளுக்கும் இவ்வணி தகுதிபெற்றிருக்கிறது; 2002 மற்றும் 2010 ஆகிய ஆண்டுகளில் நடைபெற்ற உலகக்கோப்பைகளில் குழுநிலையைத் தாண்டி அடுத்த சுற்றுக்கு முன்னேறியிருக்கிறது. ஆசியக் கோப்பையை அதிகபட்சமாக நான்குமுறை வென்றிருக்கின்றனர் (1992, 2000, 2004 மற்றும் 2011. மேலும், 2001-ஆம் ஆண்டின் பிபா கூட்டமைப்புக்களின் கோப்பைப் போட்டியில் இரண்டாம் இடம் பெற்றிருக்கின்றனர்.  

## குறிப்புதவிகள்

## வெளியிணைப்புகள்
- Japan Football Association
- Japan FIFA
# தென் கொரிய தேசிய காற்பந்து அணி



**தென் கொரிய தேசிய கால்பந்து அணி** (**Korea Republic (South Korea) national football team**), பன்னாட்டுக் கால்பந்துப் போட்டிகளில் தென் கொரிய நாட்டின் சார்பாகப் பங்கேற்கும் கால்பந்து அணியாகும். இதனை, கொரிய கால்பந்துச் சங்கம் நிர்வகிக்கிறது.  

ஆசியாவின் சிறந்த கால்பந்து அணிகளில் தென் கொரிய அணியும் ஒன்றாகும். தொடர்ச்சியாக எட்டு உலகக்கோப்பை கால்பந்துப் போட்டிகளிலும், மொத்தமாக ஒன்பது உலகக்கோப்பைகளிலும் பங்கேற்றுள்ளது. 2002-ஆம் ஆண்டில் சப்பானுடன் இணைந்து உலகக்கோப்பையை நடத்தியபோது, உலகக்கோப்பைப் போட்டிகளில் அரையிறுதியை எட்டிய முதல் ஆசிய அணி என்ற பெருமைக்கு உரித்தானது; 2010-இல் 16-அணிகள் சுற்றை எட்டியது. மேலும், முதல் இரண்டு ஆசியக் கோப்பைகளை வென்ற பெருமையும் இவர்களைச் சாரும்; அதன்பிறகு, தென் கொரிய அணி ஆசியக் கோப்பையை வென்றதில்லை.  

## குறிப்புதவிகள்

## வெளியிணைப்புகள்
- Korea Football Association
- South Korea Red Devils
- South Korea (Korea Republic) FIFA
- ROKfootball - News, info and features on Korean football
# வாடிக்கையாளர் சேவை

**வாடிக்கையாளர் சேவை** ஓரு பொருளை வாங்கும் பொழுதும் அதற்கு பிறகும் வழங்கப்படும் சேவையாகும். வாடிக்கையாளர் சேவை என்பது வாடிக்கையாளர் திருப்தி அளவு அதிகரிக்ககூடிய அளவில் வடிவமைக்கப்பட்டுள்ள ஒரு தொடர் நடவடிக்கைகள் ஆகும்(ஒரு பொருள் அல்லது சேவையை வாடிக்கையாளரின் எதிர்பார்ப்பை பூர்த்தி செய்யப்பட்ட உணர்வு)  

வாடிக்கையாளர் சேவையின் முக்கியத்துவம் தயாரிப்பு அல்லது சேவை, தொழில் மற்றும் வாடிக்கையாளரை பொறுத்து மாறுபடலாம். விருந்தினரின் ஆளுமையை பொருத்து எந்தவொரு ஊழியர் தன்னை சீரமைத்து சேவை அல்லது பரஸ்பரம் கொடுக்க முடியுமோ அதனைப் பொருத்து வெற்றி அமையும்.  
## உசாத்துனைகள்
# ஒருங்கிணைந்த செயல்வல்லமை முதிர்ச்சி ஒப்புரு

**ஒருங்கிணைந்த செயல்வல்லமை முதிர்ச்சி ஒப்புரு** (*Capability Maturity Model Integration*, சுருக்கமாக **CMMI**) ஒரு செயல்முறை மேம்பாட்டு பயிற்சி மற்றும் மதிப்பீடு திட்டமாகும். இது கார்னிகி மெல்லன் பல்கலைக்கழகத்தின் அங்கமாக உள்ள ஒருங்கிணைந்த செயல்வல்லமை முதிர்ச்சி ஒப்புரு நிறுவனம் மூலம் செயல்படுத்தப்படுகிறது. பல டிஓடி மற்றும் அமெரிக்க அரசு ஒப்பந்தங்கள், குறிப்பாக மென்பொருள் உருவாக்க நிறுவனங்களில் தேவைப்படுகிறது.  

தற்போது ஒருங்கினைந்த செயல்வல்லமை முதிர்ச்சி ஒப்புரு மூன்று பகுதிகளில் ஆர்வமாக உள்ளது:  
- தயாரிப்பு மற்றும் சேவை துறை - அபிவிருத்தி (CMMI-dev) என்ற ஒருங்கிணைந்த செயல்வல்லமை முதிர்ச்சி ஒப்புரு,
- சேவை ஸ்தாபனத்தின், மேலாண்மை, - சேவைகள் ஒருங்கிணைந்த செயல்வல்லமை முதிர்ச்சி ஒப்புரு (CMMI-SVC), மற்றும்
- உற்பத்தி மற்றும் சேவை கையகப்படுத்தல் - கையகப்படுத்தல் ஒருங்கிணைந்த செயல்வல்லமை முதிர்ச்சி ஒப்புரு (CMMI-ACQ).
# வலைவாசல்:சட்டம்/box-header

<noinclude></noinclude><div></div>  
<div><span>[ தொகு]}&nbsp;</span ><h2>}</h2></div>  
<div><noinclude>Test text with link  
Lorem ipsum dolor sit amet, consectetur adipisicing elit,  

sed do eiusmod tempor incididunt ut labore et dolore magna aliqua.  

Ut enim ad minim veniam, quis nostrud exercitation ullamco laboris nisi ut aliquip ex ea commodo consequat.  

Duis aute irure dolor in reprehenderit in voluptate velit esse cillum dolore eu fugiat nulla pariatur.  

Excepteur sint occaecat cupidatat non proident, sunt in culpa qui officia deserunt mollit anim id est laborum.  
</noinclude>__NOTOC__ __NOEDITSECTION__  

<noinclude>  
sr:Портал:Заглавље  
</noinclude>